ET
20.2.2023
Euroopa Liidu Teataja
C 63/35
Resolutsioon 1) Jätta hagi rahuldamata.
2) Rahuldada ühisettevõtte „Technologies numériques clés“ vastuhagi.
3) Mõista Green Power Technologies, SLilt välja ühisettevõttele „Technologies numériques clés“ 204 302,13 eurot, mida viimane taotles vastuhagis.
4) Mõista kohtukulud välja Green Power Technologies’lt.
(1)
ELT C 371, 3.11.2020.
Üldkohtu 14. detsembri 2022. aasta otsus – Jinan Meide Casting jt versus komisjon (Kohtuasi T-687/20) (1) (Dumping – Hiina päritolu tempermalmist valatud keermestatud toruliitmike import – Lõpliku dumpinguvastase tollimaksu taaskehtestamine – Õiguskindlus – Õiguspärane ootus – Tagasiulatuva jõu puudumise põhimõte – Määruse (EÜ) nr 1225/2009 artikkel 10 (nüüd määruse (EL) 2016/2009 artikkel 10) – Proportsionaalsus – Impordi registreerimine – Määruse nr 1225/2009 artikli 14 lõige 5 (nüüd määruse 2016/1036 artikli 14 lõige 5)) (2023/C 63/43) Kohtumenetluse keel: inglise Pooled Hagejad: Jinan Meide Casting Co. Ltd (Jinan, Hiina) ja teised kümme hagejat, kelle nimed on toodud kohtuotsuse lisas (esindajad: advokaadid R. Antonini, E. Monard ja B. Maniatis) Kostja: Euroopa Komisjon (esindajad: K. Blanck ja G. Luengo)
Ese Hagejad paluvad ELTL artikli 263 alusel esitatud hagis, et tühistataks komisjoni 19. augusti 2020. aasta rakendusmäärus (EL) 2020/1210, millega kehtestatakse pärast Üldkohtu otsust kohtuasjas T-650/17 uuesti lõplik dumpinguvastane tollimaks Hiina Rahvavabariigist pärit ja Jinan Meide Castings Co., Ltd toodetud tempermalmist ja keragrafiitmalmist valatud keermestatud toruliitmike impordi suhtes (ELT 2020, L 274, lk 20).
Resolutsioon 1.
Jätta hagi rahuldamata. 2.
Mõista kohtukulud välja Jinan Meide Casting Co. Ltd-lt ja teistelt hagejatelt, kelle nimed on toodud lisas.
(1)
ELT C 19, 18.1.2021.